รายชื่อตอนในอุลตร้าแมนเมบิอุส

นับจากนี้ เธอก็คือ อุลตร้าแมน เมื่อเธอได้ไปสัมผัสกับพวกเขาเธอเองก็จะได้รู้จัก "สิ่งที่สำคัญที่สุด" เช่นเดียวกับพี่น้องของเธอ ด้วยคำพูดของเจ้าพ่ออุลตร้า อุลตร้าแมนเมบิอุสจึงลงไปยังโลก และ ณ ที่นั่นเขาได้เผชิญหน้ากับดีโนซอลที่กำลังรุกรานโลก! ในขณะเดียวกันหน่วยกายส์ก็กำลังจะออกพิทักโลกแล้ว!!
ทั้งๆที่หน่วยกายส์ใหม่ปกป้องโลกจากดีโนซอลได้สำเร็จ แต่แล้วสมาชิกในทีมกลับมีอยู่แค่ 2 คนคือมิไรกับริว ทั้งสองคนจึงพยายามออกไปตามหาคนมาเข้าร่วมทีม แต่ก็ไม่สำเร็จจนริวถอดใจและมุ่งมั่นที่จะปกป้องโลกจากกูด้อนที่เข้ามารุกรานโลกถึงแม้จะเหลือตัวคนเดียวก็ตาม แต่...คนแค่ 2 คนจะปกป้องโลกได้จริงหรือ?
ต้นไม้ที่เขียวชอุ่มตามที่ต่างๆ กลับแห้งตาย ความหายนะและการต้อสู้เมื่อ 20 ปีก่อนย้อนกลับมา พร้อมกับการปรากฏตัวของเบิร์ดด้อนที่เคยจัดการอุลตร้าแมนทาโร่และโซฟี่มาแล้ว! อีกทั้งอุลตร้าแมนเมบิอุสยังถูกพิษของมันจนไม่สามารถต่อสู้ได้อีกด้วย ความสงบสุขของโลกจะถูกแย่งชิงไปแล้วยังงั้นหรือ!?
มาเข้ดมอนสเตอร์ชื่อ มิคลาส เหรอ!? สมาชิกหน่วยกายส์ต่างประหลาดใจกับสมาชิกใหม่ที่เป็นสัตว์ประหลาดจำลองที่ทางหน่วยสร้างขึ้น เอาล่ะสิ ทุกคนจะรับมือกับสมาชิกใหม่ที่หวาดกลัวการต่อสู้นี้ยังไงกันทั้ง ๆ ที่เคลบีมกำลังทำลายโลกอยู่แบบนี้ สู้สิมิคลาส จงกล้าหาญเหมือนอุลตร้าแมนเมบิอุสที่กำลังต่อสู้อยู่!!
จอร์จเป็นหนึ่งในคนที่กำลังหาที่ของตัวเอง และเขาไม่เชื่อมั่นว่าหน่วยกายส์จะยังต้องการคนอย่างเขาที่ทำพลาดระหว่างปฏิบัติการ แปลว่าเขากำลังจะลาออกงั้นหรือ!? หน่วยกายส์ที่ขาดสมาชิกไปหนึ่งคนจะทำอย่างไรในขณะที่อุลตร้าแมนเมบิอุสกำลังต่อสู้กับสัตว์ประหลาดหินผา ซาโดร่า อย่างเอาเป็นเอาตาย!?
ความสงบสุขถูกทำลายลงอีกครั้งเมื่อสัตว์ประหลาดดึกดำบรรพ์ที่ชื่อทวินเทลออกมาอาละวาดใต้ผืนมหาสมุทร หน่วยกายส์จึงต้องออกปฏิบัติการเพื่อปกป้องความสงบของโลกใต้ผืนน้ำเอาไว้ แต่มิไรกลับไม่ยอมขึ้นยานลงไปใต้มหาสมุทรกับริวและให้มารีนะลงไปแทน นี่เขามีแผนอะไรในใจกันแน่?
โลกมนุษย์ที่ถูกมนุษย์ต่างดาวเข้ามารุกรานและทำลายจนกลายเป็นอดีตฝังใจชาวโลกอย่างไม่ลืมเลือน และต่างเห็นมนุษย์ต่างดาวเป็นสัตว์ประหลาดและศัตรูที่น่ารังเกียจ แต่แล้วความเชื่อเหล่านั้นก็ต้องถูกลบให้หายไปเมื่อมนุษย์ต่างดาวแฟงต้อนลงมายังโลกมนุษย์เพื่อให้ช่วยหาของสำคัญให้ (!?)
ผู้ที่ลงมาต่อสู้กับสัตว์ประหลาดโบกัลมอนส์ไม่ได้มีแต่เพียงอุลตร้าแมนเมบิอุสเท่านั้น แต่ยังมีมนุษย์ต่างดาวที่มีร่างเป็นสีน้ำเงินด้วย แต่เขาก็ไม่ได้อยู่หน่วยพิทักษ์อวกาศนั้นจะทำไปเพื่ออะไรแล้วทำไมถึงต้องเข้าไปอยู่ในร่างของเซริซาวะที่เป็นหัวหน้าคนก่อนของริวด้วย! เขามีแผนอะไรซ่อนอยู่กันแน่นะ?
ในที่สุดความจริงของมนุษย์ยักษ์ที่มีร่างสีน้ำเงินก็ถูกเปิดเผย เขาคือสึรึกิคือผู้มาล้างแค้นโบกัลมอนส์ที่จับคนบนดาวแห่งปาฏิหาริย์กินจน หมดและเขาก็จะทำลายโบกัลมอนส์ที่ตอนกลายเป็นคลังระเบิดเคลื่อนที่ถึงแม้ว่าจะต้องสังเวยมนุษย์บนโลกไปก็ตาม แล้วแบบนี้หน่วยกายส์กับอุลตร้าแมนเมบิอุสจะทำอย่างไรกันดีล่ะ!?
ในที่สุดหน่วยกายส์โอเชี่ยนก็คิดแผนการกำจัดโบกัลมอนส์ขึ้นมา และให้หน่วยกายส์เจแปนคอยสนับสนุนแผนการ โดยแผนการนั้นจะเริ่มดำเนินการที่เกาะร้างกลางมหาสมุทรแปซิฟิก ทั้งๆที่เป็นแผนการที่มีโอกาสสำเร็จสูง แต่ความสำเร็จนั้นต้องแรกมาด้วยความตายของสึรึกิกับอุลตร้าแมนเมบิอุสอย่างนั้นเหรอ!?
อยู่ดีๆ ดีโนซอลตัวหนึ่งจากฝูงดีโนซอลก็หลุดรอกจากทุ่นระเบิดลงมายังโลกได้ และถึงแม้หน่วยกายส์จะกำจัดมันลงได้ มันก็กลับฟื้นคืนชีพขึ้นมาใหม่แถมยังมีสองหัวและกลายเป็นดีโนซอลรีเวิร์สด้วย!แบบนี้จะเอาชนะมันได้อย่างไร? แล้วนั่นทำไมสึรึกิที่น่าจะตายไปแล้วถึงปรากฏตัวออกมาช่วยล่ะ!?
ในที่สุดโทริยามะก็ได้รับมอบหมายงานสำคัญเป็นครั้งแรกนั่นก็คือ การเอาโกรเทสเซลล์ไปส่งที่ศูนย์แยกทำลายชั้นสุดท้าย แต่เขากลับทำตกหายซะนี่แถมยังไม่รู้ว่าใครเก็บไปด้วย แล้วแบบนี้หน่วยกายส์จะทำอย่างไรกันดีล่ะ จะหาโกรเทสเซลล์ก่อนที่มันจะเข้าไปสิงในสิ่งของแล้วกลายเป็นสัตว์ประหลาดโกรเทสรึเปล่านะ?
มารีน่ะได้วันหยุดจึงออกไปทัวริ่งก์กับหัวหน้าทีมแข่งมอเตอร์ไซค์คาโดคุระ แต่กลับต้องมาเจอกับสัตว์ประหลาดตะขาบ มูก้าเด็นเดอร์กลางภูเขาอีก เมื่อไม่ได้พกอาวุธติดตัวไปด้วย มารีนะจะสามารถเอาตัวรอดจากสัตว์ประหลาดได้หรือ?
แม้จะเข้าประจำหน่วย GUYS JAPAN มาระยะหนึ่งแล้ว แต่แท็ปเป้ก็ยังปิดเรื่องนี้ไว้เป็นความลับกับพ่อและแม่ผู้อยากให้เขาเป็นศัลยแพทย์เท่านั้น แต่ความลับก็แตกเพราะการให้สัมภาษณ์ของโทริยามะซะได้ จะกลบเกลื่อนพ่อแม่ยังไงดีล่ะ เท็ปเป้?
ยานกันฟินิกซ์ได้รับความเสียหายการโจมตีของสัตว์ประหลาดที่ยังไม่ได้ซ่อมแซม ริวเองจะออกไปสู้กับสัตว์ประหลาดโกรไมท์และตอนที่กำลังจะตก ยานรุ่นใหม่ล่าสุดที่มีเร่งความเร็วสูงอีกด้วย
ไม่ว่าจะโจมตีเท่าไหร่ สัตว์ประหลาดซาลาแมนดร้าก็พื้นคืนชีพขึ้นมาได้อีกครั้ง ฟอร์เมชั่นยามาโตะที่อดีตหัวหน้าเซริซาวะเป็นผู้สอนให้ริวด้วยตัวเองนั้น จะปราบซาลาแมนดร้าและนำชัยชนะกับความสงบสุขมาให้กับมวลมนุษยชาติของโลกได้สำเร็จหรือไม่?
ทั้งๆที่อุลตร้าแมนเมบิอุสร่วมต่อสู้กับหน่วยกายส์เพื่อความสงบสุขของโลกมาโดยตลอด แต่ริวกลับบอกว่าเมบิอุสเป็นแค่มนุษย์ต่างดาว ไม่ใช่เพื่อนมิไรจึงรู้สึกกดดัน แต่ด้วยคำพูดของซาโคมิสึและโคโนมิก็ทำให้มิไรมีใจที่จะฮึดสู้และเข้าไปต่อสู้กับสัตว์ประหลาดเบ็มสตาร์ที่เข้ามารุกรานโลกอีกครั้ง
การปราบสัตว์ประหลาดดีก้ารู้กนั้นต้องอาศัยฝีมือยิงที่ยอดเยี่ยมของจอร์จในการยิงด้วยเมเทออลช็อตอาวุธใหม่ของหน่วยกายส์ แต่การยิงให้โดนดีก้ารู้กที่แยกร่างออกเป็น 3 ร่างพร้อมกัน มันจะเป็นไปได้อย่างนั้นหรือ ความหวังสุดท้ายจึงตกอยู่ในมือของจอร์จผู้มีฝีมือในการยิงยอดเยี่ยมที่สุดในหน่วยกายส์แล้ว!
ในที่สุดก็มีการค้นพบวิธีที่จะควบคุมให้สัตว์ประหลาดเชื่อฟังได้ แต่ในระหว่างที่ทำการทดลอง ผู้ที่นำวิธีนั้นมาควบคุมสัตว์ประหลาดเอิร์ธตรอนที่ปรากฏตัวกลับกลายเป็นสัตว์ประหลาดเคลบีมซะเอง หนทางเดียวที่จะหยุดยั้งทั้งเอิร์ธตรอนและเคลบีมมีเพียงวิธีเดียว ซึ่งนั่นก็คือ...!
จู่ๆ ผู้คนแถบชานเมืองมากมายได้หายตัวไปอย่างลึกลับ ตำรวจนักสืบ "โทริ" จึงมาขอความร่วมมือจากมารีนะแห่งหน่วย GUYS เนื่องจากมีพยานบางคนได้ยินเสียงแปลกๆ ดังขึ้นก่อนที่จะมีคนหายไป มารีนะที่มีหูฟังเสียงได้ดีกว่าคนทั่วไป จึงเหมาะกับการตามหา แต่กลับกลายเป็นว่ามารีนะถูกดึงเข้าไปด้วย แล้วจะกลับออกมายังไงล่ะ?
ในวัน "หน่วย GUYS ขอบคุณประชาชน" ที่เต็มไปด้วยความรื่นเริ่ง จู่ๆ มิไรก็ได้รับการท้าทายจาก "ยาพูล" ซึ่งเป็นจอมวายร้ายในอดีต โดยทำการส่งเสียงพูดคุยที่มีแต่อุลตร้าแมนเท่านั้นที่ได้ยินออกมาจนมิไรถึงกับอาละวาด แถมยาพูลยังวางแผนชั่วร้ายอีกหลายอย่าง จนอุลตร้าแมนอ่อนประสบการณ์อย่างเขาไม่อาจแก้ไขได้ แล้วมิไรจะเอาชนะยาพูลได้หรือ?
หลังจากรับมือ วาคิชิม ทำให้หน่วย GUYS รู้ถึงการมาของยาพูล จึงส่งผู้เชี่ยวชาญด้านวัตถุต่างมิติ ดร.ฟูจิซิว่า มายังหน่วย GUYS JAPAN เพื่อรับมือกับยาพูล แต่ยังไม่ทันไร โดรากอรี่ก็ปรากฏออกมาในจุดเดียวกับเมื่อ 33 ปีก่อน เป้าหมายยาพูลคราวนี้คืออะไรกันแน่?
ดร.ฟูจิซาว่า คิดค้นเมเทออลแบบใหม่ "ดีแมนชันแนล ดิสโซฟเวอร์" ขึ้นมา ซึ่งจะสามารถปิดเกทต่างมิติไม่ให้ยาพูลส่งสัตว์อสูรออกมาอีก แต่มันจะต้องยิงโดยฟินิกส์แคนน่อนที่ติดตั้งอยู่ที่ฟีนิกส์เนส ไฟลท์โหมด เท่านั้น แถมยาพูลยังส่งเวโรครอน มาโจมตีถึงฐานทำให้หัวหน้าทีมซาโคมิสึผู้ได้รับอนุญาตให้ใช้ไฟลท์โหมด บาดเจ็บสาหัสจนออกคำสั่งไม่ได้ หน่วย GUYS จะถึงวิกฤติแล้วหรอ?
ที่ปรึกษาโทริยามะเอามาเข้ดมอนสเตอร์รุ่นทดสอบตัวอื่นๆ นอกจากมิคลาสและวินดั้มมาให้ทดสอบ เพื่อหามาเข้ดมอนสเตอร์ตัวใหม่ที่เหมาะสม แต่ระหว่างการทดสอบ "เซ็ตต้อน" ที่ใช้ในการทดสอบเกิดอาละวาดขึ้นมา และเริ่มทำลายเซิร์ฟเวอร์ของหน่วย GUYS แม้จะส่งมาเข้ดของอุลตร้าแมนเมบิอุสเข้าไปปราบ แต่ก็ยังพ่ายแพ้ แล้วจะมีใครปราบเซ็ตต้อนที่เป็นข้อมูลได้ล่ะ?
โคโนมิได้พบกับ "ซูซากิ" เพื่อนชายสมัยประถมอีกครั้งโดยบังเอิญ ซูซากิมีเพื่อนที่อยากจะทำข่าวภายในหน่วย GUYS มานานแล้วจึงอยากจะขอให้โคโนมิพาเข้าไป แต่กลับกลายเป็นว่าคนที่มากับซูซากิเป็นนักข่าววก็อซซิปที่จะมาทำข่าวเสียๆ หายๆ แทน ทำไมเพื่อนเก่าของโคโนมิถึงต้องทำอย่างนั้นล่ะ แต่ยังไม่ทันจะรู้เรื่อง "จานบินมีชีวิตโนว่า" ก็ปรากฏตัวขึ้นมาเสียก่อน
อุลตร้าแมนเมบิอุสได้รับคำสั่งให้กลับดินแดนแห่งแสงเป็นการเร่งด่วน เพราะศัตรูที่จะมาเยือนโลกร้ายกาจจนไม่มีทางชนะ เมบิอุส จึงคิดจะมาบอกลาเพื่อนสมาชิกในหน่วยแบบอ้อมๆ อยู่หลายวัน แต่แล้ว "ศัตรู" กลับมาเร็วกว่าที่คิด เมบิอุสจะทำอย่างไร? ถ้าสู้แล้วยังไงก็ตายจะเสี่ยงชีวิตอีกหรือ?
อุลตร้าแมนที่มาสู้กับอิมเพอไรเซอร์แทนเมบิอุส ก็คือ อุลตร้าแมนทาโร่ผู้เป็นครูฝึกของอุลตร้าแมนเมบิอุสนั่นเอง แม้ทาโร่จะขับไล่อิมเพอไรเซอร์กลับไปได้ แต่มันยังไม่ถูกทำลายอย่างสมบูรณ์และจะกลับมาที่โลกอีก.. มิไรที่บาดเจ็บปางตายหนีออกจากโรงพยาบาลและพยายามที่จะช่วยทาโร่ต่อสู้ โดยมีคนในหน่วย GUYS เห็นเขาแปลงร่าง! ความลับของเมบิอุสจะแตกแล้วหรือนี่?
ตัวจริงของมิไรถูกค้นพบโดยสมาชิกหน่วย GUYS JAPAN และทุกคนตกลงใจว่าจะปิดเรื่องนี้ไว้เป็นความลับเฉพาะคนในหน่วยรบ ส่วนมิไรที่ใช้พลังใหม่ได้ ก็สงสัยว่าทำอย่างไรจึงจะดึงพลังออกมาได้อีก แต่ยังไม่ทันจะตั้งตัว ก็มีจานบินลึกลับบินลงมายังโลก และประกาศจะสังหารเมบิอุส จานบินลำนั้นมีใครโดยสารมางั้นหรือ?
มนุษย์ดาวเม็ทส์นาม "บีโอ้" มาเยือนโลกพร้อมกับนำ "โซอามูรูจิ" มาเพื่อผูกมิตรกับชาวโลก แต่เมื่อริวยิงบีโอ้เพื่อคุ้มครองมิไรกลับทำให้สถานการณ์เลวร้ายลง บีโอ้ที่สูญเสียพ่อเพราะถูกชาวโลกรุมสังหารไปเมื่อ 30 ปีก่อนสะสมความแค้นเอาไว้ และพร้อมจะทำลายโลกด้วยโซอามูรูจิ แล้วหนทางหยุดยั้งบีโอ้คือหนทางไหนล่ะ? ทำลายหรือเจรจา?
อยู่ดีๆ เท็ปเปก็ถูกขอร้องให้ไปช่วยหญิงสาวที่สามารถทำให้สิ่งรอบตัวลุกเป็นไฟสีน้ำเงินได้ นี่จากคุณหมอรักษาคนต้องกลายมาเป็นหมอผีไปแล้วหรือเนี่ย เท็ปเปที่ไม่ยอมเชื่อจึงพยายามค้นหาความจริงและพบว่าเป็นฝีมือของสัตว์ประหลาด หากแต่หนทางที่จะกำจัดมันนั้นจะเป็นการพรากชีวิตของเธอไปด้วย!!
หลังจากพ่ายแพ้ให้กับมนุษย์ดาวรีเฟร็คท์ มิไรยังถูก เก็น ผู้เป็นอุลตร้าแมนเลโอ ยังมาท้าสู้เพราะไม่ยอมรับและเชื่อว่าสามารถฝากโลกเอาไว้กับเขาได้เหมือนกับอุลตร้าแมนทาโร่ นี่เขาจะต้องมาสู้แม้กระทั่งกับอุลตร้าแมนผู้รักโลกมากกว่าสิ่งใดเหมือนกับตนอย่างนั้นเหรอ?
ทำไมอุลตร้าแมนฮิคาริถึงทำลายเมืองล่ะ!? ทุกคนต่างพูดกันไปต่างๆ นานาและสูญเสียความเชื่อใจที่มีต่ออุลตร้าแมนฮิคาริกันไปหมด แต่มีเพียงหน่วยกายส์เท่านั้นที่รู้ความจริง ทว่า พวกเขาจะทำให้ทุกคนกลับมาเชื่อใจอุลตร้าแมนฮิคาริอีกครั้งยังไงล่ะ?
เมื่อถึงวันเทศกาลเจ้าพ่ออุลตร้ามาจุติ ทุกคนต่างตื่นเต้นดีใจที่จะได้จัดงานฉลอง แต่แล้วเทวรูปปีศาจสามหน้าจากอวกาศ จาชูไรน์ ก็ปรากฏตัวสร้างความวุ่นวาย แถมยังทำให้อุลตร้าแมนเมบิอุสกลายเป็นทองด้วย! แต่ก่อนที่อุลตร้าแมนเมบิอุสจะถูกจาชูไรน์เอาตัวไปสะสมเป็นคอเลคชั่นก็มีคนก้าวเข้ามาช่วยคือ...
สัตว์ประหลาดอาริเกร่าปรากฏตัวขึ้นเหนือน่านน้ำ และบินหลบหนีลงไปในทะเล หน่วยกายส์โอเชี่ยน อิซานะ จึงเข้ามาร่วมปฏิบัติการกำจัดสัตว์ประหลาดกับพวกมิไร เอาล่ะสิ! มีคนนอกเข้ามาร่วมงานด้วย แบบนี้ มิไรจะแปลงร่างเป็นอุลตร้าแมนเมบิอุสออกไปสู้กับสัตว์ประหลาดได้ยังไงล่ะ!?
ซายูริผู้เป็นเหมือนดั่งคุณป้าใจดีของหน่วยกายส์ได้เสียสละชีวิตของตัวเองช่วยเด็กจากการถูกรถชน มนุษย์ดาวเซอเพ้นท์จึงถือโอกาสเข้ามายึดร่างที่ไร้วิญยาณของเธอและดำเนินแผนการทำลายโลก ถึงคราวที่อุลตร้าแมนเมบิอุสต้องเลือกระหว่างความสงบสุขของโลกกับคนสำคัญแล้ว
นาโอโกะ เด็กสาวที่ต้องอยู่อย่างโดดเดี่ยวนั้นได้ช่วยชีวิตคนๆ หนึ่งเอาไว้ และคนๆ นี้ก็ดูเหมือนจะเข้าใจในตัวเธอและชักชวนให้ไปอยู่ด้วยกัน แต่แล้วเบื้องหลังหน้ากากที่แสนอ่อนโยนของคนๆ นั้นกลับกลายเป็นสัตว์ประหลาดต้นไม้อวกาศ โชริตูล่า ที่ต้องการกลื่นกินสิ่งมีชีวิตทั้งหมดบนโลก!
"ไมนัสเอเนอจี้" ที่เคยเกิดในอดีต จู่ๆ ก็ปรากฏขึ้นมาอีก ทำให้อุลตร้าแมน 80 หรือก็คือ ยามาโตะ ทาเคชิ จำต้องกลับมาที่โลก อดีตลูกศิษย์ของยามาโตะที่เห็นข่าวอุลตร้าแมน 80 จึงอยากจัดงานเลี้ยงรุ่นเพื่อบอกความรู้สึกของเหล่านักเรียนให้อ.ยามาโตะรับรู้ แต่สิ่งที่ปรากฏต่อหน้าพวกเขาคือ
ผู้มีตำแหน่งสูงสุดในหน่วยกายส์มาเยือนฟินิกส์เนส เหล่าสมาชิกรู้สึกสังวัยที่ดูเหมือนเขาจะรู้จักกับหัวหน้าซาโคมิสึ แต่ในระหว่างที่ทุกคนยังคงสงสัยแล้ว "เรดคิง" ก็ปรากฏตัวขึ้น แล้วหน่วยกายส์จะรับมือมันได้หรือ?
"อายุ" หลานสาวของท่านประธานทาเคนากะมาชวนมิไรมาเที่ยวเล่นเพราะมีเรื่องที่อยากพิสูจน์ แต่ในระหว่างออกเดท "ยาพูล" ก็ปรากฏตัวขึ้นพร้อมกับ "เอสคิลเลอร์" อีกด้านหนึ่ง หน่วยกายส์ก็กำลังติดตาม "ต้นตอห้วงมิติ" ไปถึงดวงจันทร์ นี่เป็นกับดักที่บีบบังคับให้มิไรต้องต่อสู้เพียงลำพังงั้นรึ?
แม้จะชนะเอสคิลเลอร์ได้ แต่ยาพูลก็ลากมิไร, อายุ และฮิรุคาวะไปโลกต่างมิติ และบอกว่าถ้ากำจัดมิไรได้จะส่งเขากลับมาที่โลก ในขณะเดียวกัน หน่วยกายส์ที่ติดกับดักที่ดวงจันทร์และได้รับความช่วยเหลือจากเสียงๆ หนึ่ง เจ้าของเสียงนั้นคือใครกันนะ?
ระหว่างที่เดินทางกลับจากดวงจันทร์ หน่วยกายส์ก็ถูก "เดธเรม" โจมตี และจับตัวประกัน จอร์จถูกส่งลงมาที่โลกเพื่อบอกความต้องการของเดธเรมให้มิไรได้รับรู้ แต่แล้วจู่ๆ ก็มีคนเข้ามาช่วยพลิกสถานการณ์ให้กลับตาลปัตรอย่างคาดไม่ถึง และคนผู้นั้นก็คือ!!
หน่วยกายส์ได้รับแจ้งว่า "โกลแซม" ซึ่งมีร่างกายเป็นน้ำแข็งทำให้อุณหภูมิลดลงอย่างรวดเร็วและแช่แข็งอุลตร้าแมนเมบิอุสได้อย่างง่ายดาย ในขณะเดียวกันหน่วยกายส์ก็เหลือเพียงโคโนมิกับมารีนะที่ออกปฏิบัติการได้ แล้วแบบนี้พวกเขาจะช่วยอุลตร้าแมนเมบิอุสได้หรือ?
จู่ๆ ความทรงจำของผู้คนทั้งหมดก็ถูกเปลี่ยนให้เชื่อว่าเมฟีลัสคือฮีโร่ ในขณะที่อุลตร้าแมนเมบิอุสคือศัตรูของโลก!! มีไรจะเกลี้ยกล่อมให้เท็ปเปเชื่อว่าอุลตร้าแมนเมบิอุสคือผู้ช่วยโลกที่แท้จริงและทำลายจานบินคลื่นเปลี่ยนความทรงจำได้รึเปล่า่?
ในที่สุดผู้บงการ 4 จุตรเทพก็เผยโฉม เขาคือมนุษย์ดาวเอมเพอเรอร์ผู้ส่ง "อิมเพอไรเซฮร์" ลงมาตามเมืองหลวงสำคัญๆ ทั่วโลก และขู่ว่าถ้าไม่ส่งอุลตร้าแมนเมบิอุสให้ จะทำลายโลก ชะตากรรมของโลกขึ้นอยู่กับคำตอบของผู้บัญชาการหน่วยกายส์แล้ว!!
อุลตร้าแมนเมบิอุสต่อสู้กับอิมเพอไรเซอร์และมนุษย์ดาวเอมเพอเรอร์อย่างดุเดือดและตกเป็นฝ่ายที่เสียเปรียบ และถึงแม้จะมีพวกพ้องเข้ามาช่วยต่อสู้แทนอุลตร้าแมนเมบิอุสมากมาย ก็ยังไม่อาจต่อกรกับเอมเพอเรอร์ที่แสนร้ายกาจ นี่โลกจะถึงกาลวิบัติแล้วงั้นรึ?
อุลตร้าแมนเมบิอุสทุ่มเททุกสิ่งทุกอย่างเข้าต่อสู้จนไม่เหลือแม้แต่พลังที่จะคงสภาพร่างกายตัวเองเอาไว้และแหลกสลายไป นี่คือวาระสุดท้ายของเขาแล้วงั้นรึ ? แต่แล้วเสียงแห่งความหวังก็ดังขึ้นเพื่อให้มนุษย์กับอุลตร้าแมนร่วมมือกันสร้างปาฏิหาริย์ขึ้นปกป้องโลกเป็นครั้งสุดท้าย!!